Dischem moet opdok ná klant seerkry | Maroela Media
Die hooggeregshof in Pretoria het beslis dat Dischem en ŉ voormalige werknemer aanspreeklikheid moet aanvaar nadat ŉ klant in een van hul winkels beseer is, het The Star Woensdag berig.
Die klant, Martha Maria Laurens (74), het skadevergoeding van Dischem geëis nadat die werker, Charl Pretorius, veroorsaak het dat sy op 19 Augustus 2009 in die Hatfield-tak in Pretoria geval het. Die val het veroorsaak dat sy haar heup gebreek het.
Regter Hennie de Vos het tydens die beslissing gesê enigiemand wat in ŉ publieke winkel werk, moet só te werk gaan dat hulle niemand anders in gevaar stel nie.
De Vos het Laurens as ŉ eerlike persoon beskou en Pretorius se weergawe van die voorval verwerp en gesê hy was ŉ oneerlike getuie.
Laurens het aanvanklik R850 000 skadevergoeding geëis, maar die hof sal in ŉ later stadium die bedrag vir skadevergoeding bepaal.
Vermiste visserman se lyk gevind
Die kliente moet ook maar hulle kant bring en versigtig trap!
Hoog tyd dat winkels en werkers vasgevat word, hopelik leer ander instansies n les
Dit is ‘n twee snydende swaard. Dit is in die eerste plek jou eie veratnwoordelikheid om te sorg dat jy veilig is. Aan die ander kant is dit ook die winkel se veratnwoordelikheid om alles so veilig moontlik te hou. Dalk was die tannie besig om verskillende produkte te vergelyk. Die werknemer het dalk sonder om haar te laat weet ‘n mandjie of trollie agter haar neer gesit. Die moontlikhede is legio.
‘n 74 – jarige dame is ongelukkig seker nie meer so rats nie en waarskynlik nie meer instaat om “hoog” te trap nie!
Hierdie is niks, vergeleke met die Amerikaanse regstelsel.